Carme Ruscalleda

Carme Ruscalleda i Serra (Sant Pol de Mar, Maresme, 1952ko maiatzaren 8a) Kataluniako sukaldaria da.  Antoni Balam senarrarekin batera Sant Pau izeneko bi jatetxeren jabe izan da: 2019ko urrian itxi zen  Sant Pol de Mar-eko  jatetxea eta Tokioko izen bereko jatetxea. Jatetxe katalanak Michelin Gidako hiru izar zituen eta duela gutxi Japonian ireki denak bi lortu ditu. Ondoren, Cuina Estudi izeneko gastronomia proiektu esperimental bati ekin dio.

2009an, Bartzelonako Mandarin Oriental hoteleko Moments berrireki zuen, Raül Balam semearen zuzendaritzapean eta 2012an bi Michelin izar lortu zituen.

Biografia 
Nekazari eta merkatari familia batean jaio zen eta Merkataritza ikasketak egin zituen. Familiak zuen urdaitegi negozioan hasi zen lanean eta etxera eramateko platerak zituen atal bat gehitu zuen.

Sukaldari berritzaileenetako bat da, eta Kataluniako hiru Michelin izar lortu dituen lehen  sukaldaria da. Autodidakta eta abangoardista, baina beti Kataluniako sukaldaritzaren tradiziotik hurbil. Familia nekazari eta merkatari batean jaio zen, merkataritza ikasi zuen eta familia-negozioan hasi zen urdaitegian, eta plater-sail bat sartu zuen berak sukaldean aritzeko. 1988an, Toni Balam senarrarekin batera Sant Pau izeneko bi jatetxeren jabe izan da: 2019ko urrian itxi zen  Sant Pol de Mar-eko  jatetxea eta Tokioko izen bereko jatetxea. Jatetxe horrek dagoeneko bi Michelin izar ditu. Bere sukaldaritza Kataluniako sukaldaritza tradizionalean oinarritzen da batez ere. Sukaldari honek ematen dion kitu berezia prestatzen dituen arrain plateretan nabarmentzen da.

Argitalpenak 
Hainbat hizkuntzatara itzuli den Cuinar per ser feliç  liburua idatzi du baita beste errezeta-liburu batzuk ere sukaldari profesional zein ez-profesionalenei zuzenduak.

 Deu anys de cuina al Sant Pau (1998)
 Del plat a la vida (2000)
 Cuinar per ser feliç (2001)
 Un any amb Carme Ruscalleda (2004)
 Cuina a casa (2005)
 La cuina més fàcil i moderna (2006)
 Carme Ruscalleda's Mediterranean cuisine (2007)

Aintzatespenak 
2010ean, Albert Om kazetariaren El Convidattelebista saioan izan zen.
2012an Sant Pol de Mar-eko Udalak izendatu zuen, herriko alaba kuttuna.
2013an Kataluniako Parlamentuaren ohorezko domina jaso zuen.
2019an Kulturako Sari Nazionala eman zioten, "mundu osoko sukaldaritza katalanaren benetako enbaxadore" gisa.
2023ko uztailean, Honoris Causa doktore izendatu zuen Bartzelonako Unibertsitateak.

Sariak 

 Obra del Ballet Popular erakundeak emandako Gizalegezko Merezimenduaren Domina.
 1998ko Gastronomia Sari Nazionala
 Sanchez Cotán saria, Espainiako Gastronomia Akademiaren eskutik, jatetxeko karta onenari
 1. Ostalaritzako Bikaintasunaren Davidoff saria
 Gabonetako Gastronomia Sariak: Urteko Sukaldaritza
 Sukaldari onenaren saria
 Urrezko sukaldari saria
 Urteko sukaldariaren saria
 2004ko Gourmetour Sariak
 2004ko Sant Jordi gurutzea
 Kulturako Sari Nazionala (2019)

Oharrak 
Carme Ruscalleda Pere Vilàren sardana bat ere bada. La Flama izeneko coblak dantzarako sardanez osatutako  Ballem-la CD-liburuan entzun daiteke.

Erreferentziak

Kanpo estekak 
 Restaurant Sant Pau de Sant Pol de Mar
 Restaurant Sant Pau de Tòquio 
 Entrevista a Carme Ruscalleda a verycocinar.com 

Maresme eskualdeko jendea
Kataluniako sukaldariak